

**"Жамбыл облысының жергілікті маңызы бар тарих және мәдениет ескерткіштерінің мемлекеттік тізімін бекіту туралы" Жамбыл облысы әкімдігінің 2020 жылғы 1 шілдедегі № 148 қаулысына өзгерістер мен толықтырулар енгізу туралы**

Жамбыл облысы әкімдігінің 2024 жылғы 3 маусымдағы № 141 қаулысы. Жамбыл облысының Әділет департаментінде 2024 жылғы 5 маусымда № 5210-08 болып тіркелді

      Жамбыл облысының әкімдігі ҚАУЛЫ ЕТЕДІ:

      1. "Жамбыл облысының жергілікті маңызы бар тарих және мәдениет ескерткіштерінің мемлекеттік тізімін бекіту туралы" Жамбыл облысы әкімдігінің 2020 жылғы 1 шілдедегі № 148 қаулысына (Нормативтік құқықтық актілерді мемлекеттік тіркеу тізілімінде № 4665 болып тіркелген) мынадай өзгерістер мен толықтырулар енгізілсін:

      көрсетілген қаулымен бекітілген Жамбыл облысының жергілікті маңызы бар тарих және мәдениет ескерткіштерінің мемлекеттік тізімінде:

      реттік нөмірлері 206, 665-жолдар алып тасталсын;

      мынадай мазмұндағы реттік нөмірлері 61-1, 61-2, 61-3, 61-4, 61-5-жолдармен толықтырылсын:

      "

|  |  |  |  |
| --- | --- | --- | --- |
| 61-1. | Мүрделітөбе обалы қорымы (I-VI ғғ.) | археология | Абай ауылынан 700 метр батыс бағытта орналасқан |
| 61-2. | Бөбек обасы (ерте темір дәуірі) | археология | Көктал ауылынан солтүстік-батыс бағытта 4,5 шақырым қашықтықта орналасқан |
| 61-3. | Оба (ерте темір дәуірі) | археология | Жібек жолы ауылының солтүстік-батысында 1 шақырым қашықтықта, Базарбай ауылына барар тас жолдың сол жағында орналасқан |
| 61-4. | Мәмбеттөбе обалары (ерте темір дәуірі) | археология | Абай ауылынан 2 шақырым оңтүстік-шығыс бағытта, ауыл жолынан 20 метр қашықтықта орналасқан |
| 61-5. | Төрткүл (IX-XII ғғ.) | археология | Ақжар ауылының солтүстік-батысында 8,5 шақырым қашықтықта орналасқан |

      ";

      мынадай мазмұндағы реттік нөмірі 348-1-жолмен жолмен толықтырылсын:

      "

|  |  |  |  |
| --- | --- | --- | --- |
| 348-1. | Жауғаш батыр ескерткіші 2006 жыл | монументтік өнер құрылысы | Меркі ауылы, Ә. Исмаилов көшесі, № 167А үйде орналасқан |

      ";

      мынадай мазмұндағы реттік нөмірлері 712, 713, 714, 715, 716, 717-жолдармен толықтырылсын:

      "

|  |  |  |  |
| --- | --- | --- | --- |
| 712. | Төле би ескерткіші 2013 жыл | монументтік өнер құрылысы | Төле би даңғылы мен Желтоқсан көшесінің қиылысында орналасқан |
| 713. | "Қазақ хандығына 550 жыл" монументі 2015 жыл | монументтік өнер құрылысы | Тәуке хан көшесінің бойында орналасқан |
| 714. | "Әулиеата" ескерткіші 2019 жыл | монументтік өнер құрылысы | Ә. Жангелдин көшесінде "Тектұрмас" этно-тарихи кешенінде орналасқан |
| 715. | "Biz birgemiz" монументі 2020 жыл | монументтік өнер құрылысы | Жамбыл даңғылы бойында орналасқан |
| 716. | "Қазақ халқына мың алғыс" монументі 2020 жыл | монументтік өнер құрылысы | Төле би даңғылы мен Сыпатай батыр көшесінің қиылысында орналасқан |
| 717. | Ерте ислам дәуірінің мешіті (IX-XII ғғ.) және Керуен сарайы (VIII-XII ғғ.) | археология | Төле би даңғылы № 35а үйде орналасқан |

      ".

      2. "Жамбыл облысы әкімдігінің мәдениет, архивтер және құжаттама басқармасы" коммуналдық мемлекеттік мекемесі заңнамада белгіленген тәртіппен:

      1) осы қаулының әділет органдарында мемлекеттік тіркелуін;

      2) осы қаулының Жамбыл облысы әкімдігінің интернет-ресурсында орналастырылуын қамтамасыз етсін.

      3. Осы қаулының орындалуын бақылау Жамбыл облысы әкімінің жетекшілік ететін орынбасарына жүктелсін.

      4. Осы қаулы оның алғашқы ресми жарияланған күнінен бастап қолданысқа енгізіледі.

|  |  |
| --- | --- |
| *Жамбыл облысының әкімі* | *Е. Карашукеев* |

      "КЕЛІСІЛДІ"

      Қазақстан Республикасының

      Мәдениет және ақпарат министрлігі

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК